Odense Adresse-Contoirs Efterretninger, 1838-06-30
Provindsialstænderne for Hertugdommet Slesvig. (Møder den 6 Juni sluttet.) Til at prøve udkastet til en Tyendeforordning for Hertugdømmerne Slesvig og Holsten valgtes en Committee af fem Medlemmer (Warnstedt, Hensen, Bollertsen, Ahlefeldt og Jaspersen), samt over Forordningen om, hvorledes der skal forholdes med Skibsjournaler en Committee af 5 Medlemmer (Klestrup, Nielsen og Jensen). Derpaa motiverede Deputeret Rumohr sin Proposition angaaende de aarlige Forpligtelser for Mandskabet ved Forstærkningsbataillonerne til at møde paa de aarlige Sessioner (Committee, Proponenten, Bollertsen og Wehtie). Den Deputerede Steenholdt motiverede sin Proposition angaaende Stadepenge, som erlægges i Flensborg (Committee, Steenholdt, Rehder og Schmidt). Syvende Møde den 7 Juni. Præsidenten anmeldte 8 nye indgivne Propositioner, deriblandt Senator Rehder om Op De hævelsen af Tallotteriet i Altona og Wandsbeck, og Afskaffelse af al Colligeren overhoved, og Jnspekteur Lorenzen om Eftergivelse af Extraskatten for skattepligtige Daglønnere paa Landet og i Stæderne, saavelsom for de ubemidlede Landbeboere, som ingen Jorder have, samt 18 Petitioner, hvoriblandt en fra Jndvaanerne i det Augustenborgske Godsdistrikt paa Als, angaaende deres Forhold til Hs. D. Hertugen af Augustenborg; fra de Kongelige Gaardmænd Jørgen Thaysen og Nicolai Nicolaisen i Rinkenis, angaaende den store Mængde Vildt der, og om Tilladelse til at turde dræbe det skadelige Vildt paa de dem tilhørende Jorder; fra Jndvaanerne i Broacker, om at Jndvaanerne i det forrige Glücksborgske Lehnsdistrikt maatte fritages for Klapagter. Derpaa motiverede den kongelige Commissarius Lovudkastet om Tilladelse til Henskydelse under Retten ved Fordringer af Kontrakter med Rentekammeret eller andre Administrativkollegier (Committee: Storm, Wehrie og Drøbse). Til at prøve de Deputerede Todsens og Wethies Propositioner om Meddelelse af de Kongelige Lovforslag før Stænderforsamlingens Jndkaldelse besluttedes, efterat Proponenterne havde motiveret samme, at nedsætte een Committee, (Wehrie, Todsen og Müller). Endeligen oplæste Deputeret Tødsen den af ham gjorte Proposition, om Meddelelse af Embedsmændenes Beretninger (Committee, Jaspersen, Moltke, Jnspekteur Lorenzen - Hs. D. Hertugen af Augustenborg, havde et lige Antal Stemmer som den Sidstmeldte, men traadte som yngre Medlem tilbage.) Forsamlingen bifaldt, at Deputeret Steenholdt maatte indtræde i den Committee, som er nedsat til at prøve Tyendeforordningen. Ottende Møde den 8 Juni. Præsidenten anmeldte 6 Propositioner af Justitiarius Jaspersen og en fra Deputeret Wethie, samt 4 Petitioner, hvoraf en fra Huuseierne i Sønderborg om en Forandring af det kongelige Reskript af 14 April 1771, angaaende Concurrencen til Kirkeafgivterne i Byen Sønderborg, og en fra Borgerne i Byen Sønderborg, om Adskillelse af Middelskatten fra Næringsskatten, med Hensyn til den Betænkning, som Stænderforsamlingen har at indgive over Udkastet til Communalanordningen for Kjøbstæderne. Derpaa motiverede den kongelige Commissarius Udkastet til et Patent, indeholdende en nærmere Bestemmelse af de Omkostninger, som blive at repartere i Medfør af § 80 i Forordningen af 15 Mai 1834 (Committee: Hs. D. Prindsen af Augustenborg, Grev Ranzau og Grev Reventlov). Fremdeles fulgte Motiveringen af de Skattevæsenet vedkommende Privatpropositioner af Grev Moltke, Agent Jensen, Deputeret Wehrie og Jnspekteur Lorenzen. Efterat Forsamlingen med 24 St. havde erklæret sig imod en Committees Nedsættelse til at prøve denne af 4 Dele bestaaende Proposition, men ligeledes med 24 St. for, at Propositionen i Henseende til tvende af dens Dele, nemlig i Henseende til Skattevæsenets Revision og til Extraskatten, skulde overgives til en Committees Drøftelse, valgtes en Committee (Wehtie, Jensen og Moltke) for Jensens og Wehries Propositioner, og en anden (Moltke, Webrie og Jensen) for Grev Moltkes Proposition. Den kongelige Commissarius foredrog derpaa Udkastet til et Patent, indeholdende en nærmere Bestemmelse af de Omkostninger, som blive at repartere i Medfør af 580 i Forordningen af 15 Mai 1834, om den nærmere Jndretning af Hertugdømmet Slesvigs Provindsialstænder. Niende Møde den 11 Juni. Præsidenten anmeldte først tvende Propositioner og en Petition fra Borgerne og Jndvaanerne i Byen Haderslev og Extraskattens Afskaffelse. Derpaa motiverede Jnspekteur Lorenzen sin Proposition om at Ertraskatten maatte eftergives de skattepligtige Daglønnere paa Landet og i Stæderne, i lige Maade de mindre formuende Folk paa Landet. Forsamlingen erklærede, at denne Proposition, skulde drøftes af den allerede nedsatte Committee for Agent Jensens og Deputeret Wehries lignende Propositioner. Derpaa motiverede de Deputerede Steenholdt og Wehrie deres Propositioner om en anden Jndretning af den almindelige Brandforsikkringsanstalt for Jmmobilier, til hvis Prøvelse Forsamlingen besluttede at nedsætte en Committee af 3 Medlemmer (Wehrie, Steenholdt og Paulsen). Nu fulgte Udkastet til et Patent angaaende Fremgangsmaaden ved Contraventionsklager paa Grund af herskabelige Forpagtningskontrakter, for Hertugdømmet Slesvig, og den til dets Drøftelse nedsatte Committees Betænkning. Ved Afstemningen begedes det Spørgsmaal, om Udkastet overhovedet skulde tilraades, med 57 St. mod een. Ved det andet Spørgsmaal: om Udkastet skulde tilraades i alle dets Dele, i Medfør af Forslaget af Committeens Majoritet, erklærede 31 Medlemmer sig derfor og 7 de derimod. J Anledning af Udtrykket i Udkastets § 4, som fastsætter en nær Termin til Eedsaflæggelse, foreslog Pastor Lorenzen, at Ordet nær maatte stryges og tilføies, at Terminen, ikke maa anberammes inden 8 Dage. Hs. D. Hertugen af Augustenborg erklærede sig enig med Pastor Lorenzen. Den kongelige Commissarius bemærkede, at Ordet nær Termin kun er valgt, for at angive, at der ikke skal ansættes en saa lang Termin, som den almindelige Frist, der er 6 Uger. Senere androg Pastor Lorenzen paa det nye Amendement : "dog skal den Sværgende før Eedens Aflæggelse holdes for Retten en alvorlig Formaning mod Meeneed af hans Skriftefader, hvilke Yttringer Hertugen af Augustenborg tiltraadte, idet han bemærkede: det var destoværre, kun altfor sandt, at der ved Edens Aflæggelse gaaes høist letsindigt tilværks. Omsider erklærede Pastor Lorenzen det for ligegyldigt, om den af ham foreslaaede Tilsætning udtrykkelig tilføies, naar det, som han ønsker, maatte give Anledning til en almindelig Lovbestemmelse. Sluttelig paatog Referenten (Grev Moltke) sig at udarbeide den Betænkning, som bliver at indgive til Hs. Majestæt Kongen.